ai4bharat/Pralekha huggingface dataset:
شمال مشرقی ریاستوں کی ترقی کی وزارت
شمال مشرقی خطےکے گاؤں میں صاف پانی
نئی دہلی،7 اپریل 2022/
شمال مشرقی خطہ ملک میں سالانہ آبی وسائل کی دستیابی میں تقریباً 33 فی صد کا حصہ رکھتا ہے کیونکہ خطہ میں بارش سال میں تقریباً 6 ماہ بالکل نہیں ہوتی ہے اس لئے دستمبر سے مارچ کے مہینوں میں کچھ علاقوں میں پانی کی قلت کا سامنا کرنا پڑتا ہے۔
حکومت نے شمال مشرقی خطے  سمیت پانی کے وسائل کو استعمال کرنے کے لئے مندرجہ ذیل اسکیمیں شروع کی ہیں۔
۔ پردھان منتری کرشی سچائی یوجنا  کو آبپاشی کو بہتر بنانے اور پانی کے موثر استعمال میں اضافہ کرنے کے نظریے کے ساتھ مرتب کیا گیاہے۔ اسکیم کے کچھ اجزا مندرجہ ذیل ہیں۔
- پانی کے وسائل کی تجدید ، احیا اور مرمت 
- سرفیس مائنر ایریگریشن  یہ اسکیم سرفیس کے پانی کو استعمال کرتےہوئے بہت چھوٹے آبیاشی کے پروجیکٹوں میں کے لئےمالی امداد فرام کرنے کی خاطر تیار کی گئی ہے۔ 
- پردھان منتری کرشی سچائی یوجنا -ہرکھیت کو پانی - گراؤنڈ واٹر ایریگیشن  اس اسکیم کے تحت چھوٹے اور کمزور کسانوں کو یقینی آبپاشی کے لئے ریاستوں کو مالی امداد فراہم کی جاتی ہے۔
۔ شمال مشرق میں تین قومی پروجیکٹ-کلسی ڈیم پروجیکٹ  ناؤ ڈیہنگ ڈیم پروجیکٹ اور بالائی سیانگ پروجیکٹ اروناچل پردیش میں ان پروجیکٹوں کو حکومت ہند نے نافذ کرنے کی منظوری دے دی ہے۔
اس کے علاوہ اگست 2019 سے ، حکومت ہند ریاستوں کی ساجھے داری سے جل جیون مشن  نافذ کررہی ہے تاکہ شمال مشرقی ریاستوں سمیت پورے ملک کے دیہی علاقوںمیں ہر گھر میں 2024 تک نل کے کنیکشن کے ذریعہ صاف پانی کی سپلائی کی جاسکے اور لوگوں کو 55 لیٹر فی کس یومیہ  کی تشخیص شدہ معیار ہے) طویل مدتی بنیاد پر فراہم کیا جاسکے۔ سردست این ای آر ریاستوں میں 21999 آبادیوں میں پینے کے پانی کی سپلائی 55 لیٹر فی کس یومیہ سے زیادہ کی تناسب سے جاری ہے اور اس سلسلہ میں مزید علاقوں کا احاطہ کیا جارہا ہے۔
یہ معلومات آج شمال مشرقی کی خطہ کی ترقی کی وزارت میں وزیر جناب جی کشن ریڈی نے آج راجیہ سبھا میں ایک سوال کا تحریری جواب دیتے ہوئے فراہم کی۔
ش ح۔ و ا ۔ج
Uno-3985
(Visitor Counter : 60
وزیراعظم کا دفتر
وزیر اعظم نے یوکرین کے صدر عزت مآب ولادیمیرزیلینسکی کے ساتھ ٹیلی فون پر گفتگو کی
وزیر اعظم جناب نریندر مودی نے آج یوکرین کے صدر جمہوریہ عزت مآب ولادیمیر زیلینسکی سے ٹیلی فون پر بات چیت کی۔
یوکرین کے صدر نے جی20کی ہندوستان کی صدارت کے لئے اپنی نیک خواہشات کا اظہار کیا۔وزیر اعظم نے غذا اور توانائی تحفظ جیسے ایشوز پر ترقی پذیر ممالک کی تشویش کو آواز دینے سے سمیت ہندوستان کی جی 20 صدارت کی اہم ترجیحات کے بارے میں بتایا ۔
دونوں لیڈروں نے باہمی تعاون کو مضبوط کرنے کے مواقع پر گفتگو کی۔وزیر اعظم نے یوکرین کے حکام سے گزارش کی کہ ان ہندوستانی طلباء کی تعلیم کو جاری رکھنے کا انتظام کریں، جنہیں اس سال کے آغاز میں یوکرین سے واپس آنا پڑا تھا۔
لیڈروں نے یوکرین میں چل رہےتنازعہ کے بارے میں بھی خیالات کا تبادلہ کیا۔وزیر اعظم مودی نے دشمنی کو فوراً ختم کرنے کی اپنی کال کو مضبوطی سے دوہرایا اور کہا کہ دونوں فریقوں کو اپنے اختلافات کا مستقل حل تلاش کرنے کے لئے بات چیت اور سفارت کاری پر واپس لوٹ آنا چاہئے۔وزیر اعظم نے کسی بھی طرح کی امن کے لئے کی جانے والی کوششوں کے ضمن میں ہندوستا ن کی حمایت سے مطلع کیا اور متاثرہ شہری آبادی کے لئے انسانی مدد مہیا کرنے کے لئے ہندوستان کے عہد کو جاری رکھنے کی یقینی دہانی کرائی۔
ٓ
وزارتِ تعلیم
این سی ای آرٹی کی طرف سے منعقدہ اسکولی بچوں کے نیشنل یوگا اولمپیاڈ کی چوتھی کڑی کی شروعات
نئی دہلی،20جون :نیشنل کونسل آف ایجوکیشنل ریسرچ اینڈٹریننگ  کی طرف سے منعقدہ اسکولی بچوں کا تین روزہ نیشنل یوگا اولمپیاڈ نئی دہلی کے چاچانہروبھون میں ہورہاہے ۔ اس کا افتتاح بھارت میں یونیسکوکے نمائندے اورڈائرکٹر،جناب ایرک فالٹ نے این سی ای آرٹی کے ڈائرکٹرپروفیسر ہروشی کیش سیناپتی کی موجودگی میں کیا۔ یہ نیشنل یوگااولمپیاڈ کی چوتھی کڑی ہے ۔ اس کے پہلے پروگرام کا انعقاد 2016میں کیاگیاتھا۔
پروفیسرہروشی سیناپتی نے اپنے خیرمقدمی خطبے میں کہاکہ یہ اولمپیاڈ زندگی گذارنے کے سائنسی اوربہترطریقہ کارکے بارے میں آگاہی پیداکرتاہے ۔اس کا مقصد تمام انسانوں کے مابین ایک مثبت رویہ پیداکرنا ہے تاکہ وہ معاشرے میں پرامن زندگی گذارنے کے کاز کو فروغ دے سکیں ۔ انھوں نے کہاکہ صحت اورجسمانی تعلیم کے ایک حصے کے طورپر اسکولی نصاب میں یوگا نے ایک اہم مقام اپنالیاہے ۔ یوگا نہ صرف جسمانی ترقی کے لئے ضروری ہے بلکہ ذہنی روحانی اور جذباتی ترقی میں بھی اس کی اہمیت ہے ۔ جس سے ذہنی دباؤ میں کمی آتی ہے ۔ یہی وجہ ہے کہ وزیراعظم جناب نریندرمودی نے اسکولی بچوں کو فروغ دینے پرزوردیاہے ۔ یہ اولمپیاڈ بچوں کے مابین اوراتحاد اورمفاہمت کا جذبہ پیداکریگا ۔ جو ملک کے مختلف حصوں سے سفرکرکے یہاں آئے ہیں ۔ ان میں دیہی اورشہری دونوں علاقے شامل ہیں ۔
این سی ای آرٹی کی ڈین  پروفیسرسروج یادو نے کہاکہ یوگا ایک ایسا عمل ہے، جس کے ذریعہ اچھی صحت کو مزید بہتربنانے میں مدد ملتی ہے ۔ انھوں نے بتایاکہ اس سال 33ریاستوإ /مرکزکے زیرانتظام علاقو ںسے 567 بچے اولمپیاڈ میں شرکت کررہے ہیں ۔ ان میں سی بی ایس ای ، کے وی ایس ، این وی ایس اور این سی ای آرٹی کے آرآئی ایزکے چارڈی ایم ایس کے بچے شامل ہیں ۔ اس کے مقابلے میں پچھلے سال 28ریاستوں /مرکزکے زیرانتظام علاقوں کے 431طلبأ نے شرکت کی تھی ۔ انھوں نے اس بات پرمزید زوردیاکہ یوگا جسمانی اورذہنی چابک دستی کو بہتربنانے نیز ذہنی استحکام کو فروغ دینے میں مدد کرتاہے ۔ اور ایسا اچھی عادتوں اورطریقہ زندگی کو فروغ دیکر کیاجاتاہے ۔ پروفیسریادو نے مزید کہاکہ پہلی مرتبہ ان مقابلوں میں سی بی ایس ای ، کے وی ایس اور این وی ایس کے بچے شرکت کررہے ہیں ۔
آرآئی ایز اجمیر اوربھوبنیشور کے ڈمانسٹریشن ملٹی پرپز اسکولز  کے نوجوان طالب علموں کی مسحورکن کارکردگی کو ملاحظہ کرنے کے بعد مہمان خصوصی جناب ایرک فالٹ نے کہاکہ یونیسکوکو یوگا کے بین الاقوامی دن کے موقع پر خود کو اس سے منسلک کرنے پر فخرمحسوس ہورہاہے ۔ انھو ںنے بتایاکہ یوگا کو ناقابل تنسیخ ثقافتی ورثے کی اقوام متحدہ کی فہرست میں شامل کیاگیاہے ۔ انھوں نے کہاکہ تعلیم میں بہت زیادہ مقابلہ آرائی اورذہنی دباو پیداہوگیاہے لیکن یوگا کی مشقوں کی وجہ سے بچوں میں جسمانی، ذہنی اور جذباتی بہتری پیداہوتی ہے ۔ جناب فالٹ نے مزید کہاکہ یوگا جنس ، ثقافت ، زبان اور قابلیت سے ماورأ ہے ۔
اس موقع پر مہمانوں کی طرف سے ایک کتاب کا اجرأ کیاگیاجس کا نام ہے ‘‘ہیلتھ اینڈ فزیکل ایجوکیشن ۔اے ٹیچرس گائیڈکلاس 8’’۔ این سی ای آرٹی کے سکریٹری میجرہرش کمارنے مقابلوں میں شرکت کرنے والے طلبأ اور تقریرمیں موجود تمام افراد کی آمدکا شکریہ اداکیا۔
وزارت آیوش
ریاستوں نے یوگا اور فطری معالجے کے مرکزی تحقیقی اداروں کے قیام کے لئے زمین کی پیش کش کی
نئی دہلی،15؍اگست، آندھرا پردیش، کیرالہ، اڈیشہ، مغربی بنگال، راجستھان، جھارکھنڈ، چھتیس گڑھ، کرناٹک اور ہریانہ نے اپنی اپنی ریاست میں یوگا اور فطری معالجے  کے مرکزی تحقیقی ادارے قائم کرنے کے لئے زمین کی پیش کش کی اور زمین فراہم کرائی ہے۔ یہ پیش کش آیوش کی وزارت کے تحت ایک خود مختار ادارے، یوگا اور فطری معالجے کی تحقیق کے لئے مرکزی کونسل  ،کے ذریعے کی گئی ہے۔
ابھی تک ہریانہ ، کرناٹک اور اڈیشہ میں تین سی آر آئی کے قیام کے لئے سرکار نے فنڈ جاری کردئے ہیں۔ سرکار کے ذریعے فراہم کردہ رقم اور ان ریاستوں میں اس کے استعمال کی تفصیل درج ذیل ہے:
|
|
ریاست
|
|
فراہم کردہ رقم
|
|
استعمال شدہ رقم
|
|
ہریانہ
|
|
59.21 کروڑ روپے
|
|
56.55 کروڑ روپے
|
|
کرناٹک
|
|
59.67 کروڑ روپے
|
|
56.35 کروڑ روپے
|
|
اڈیشہ
|
|
1.58 کروڑ روپے
|
|
0.09 کروڑ روپے
حکومت نے عالم گیر پیمانے پر یوگا اور فطری معالجے کو فروغ دینے کے لئے جو اقدامات کئے ہیں وہ مندرجہ ذیل ہیں:
i- بین الاقوامی تعاون کی فروغ کے لئے مرکزی شعبے کی اسکیم  کے تحت آیوش کی وزارت نے عالمی پیمانے پر یوگا اور فطری معالجے سمیت طب کے آیوش نظاموں کو فروغ کرنے اور مشتہر کرنے کے مختلف اقدامات کئے ہیں۔ آیوش کی وزارت بین الاقوامی میٹنگوں، کانفرنسوں، تربیتی پروگراموں، سیمیناروں اور آیوش نظاموں کی فروغ اور انہیں مشتہر کرنے کے لئے حکومت ہند کے خصوصی کام پر آیوش کے ماہرین کو بیرون ملک شرکت کرنے کے لئے بھیجتی ہے۔بین الاقوامی کانفرنسوں ، ورکشاپوں، سیمیناروں وغیرہ میں آیوش سے متعلق سائنسی تحقیق کو پیش کرنے کے لئے مالی امداد بھی فراہم کرائی جاتی ہے۔
ii- سن 2015 میں 21 جون کو یوگا کا بین الاقوامی دن  اختیار کرنے کے بعد آیوش کی وزارت ہر سال بین الاقوامی یوگا کانفرنس منعقد کررہی ہے۔ وزارت نے میسور میں 15 سے 16 نومبر کے دوران ’قلبی دیکھ بھال کے لئے یوگا پر بین الاقوامی کانفرنس ‘ منعقد کی۔ اس کانفرنس میں تقریبا 17 ممالک سے یوگا کے 35 ماہرین سمیت تقریبا 1000 ہندوستانی اور غیر ملکی مندوبین نے شرکت کی۔ اس کانفرنس میں غیر ملکی شراکت داروں کو یوگا کی مختلف مشقیں سمجھنے اور اپنانے کا موقع دیا اور انہیں اپنے اپنے ممالک میں اس کی مزید معلومات پھیلانے میں مدد دی۔
iii- آیوش کی وزارت دنیا بھر میں 21 جون کو یوگا کا بین الاقوامی دن منانے کے لئے ہر سال بیرون ملک ہندوستانی سفارت خانوں کو تکنیکی حمایت فراہم کرا رہی ہے۔ 2019 میں یوگا کا بین الاقوامی دن 189 ملکوں اور 820 عالمی مقامات پر منایا گیا ۔
iv- وزارت ثقافت اور خارجی امور کی وزارت کے ساتھ تعاون سے آیوش کی وزارت کے ذریعے کی گئی مرکوز کوششوں کے نتیجے میں یکم دسمبر 2016 کو، یوگا کو ،یونیسکو کے نمائندوں کی فہرست میں ، انسانیت کی غیر مادی ثقافتی وراثت کے طور پر بیان کیا گیا، جس سے دیگر ملکوں کے ساتھ امن اور برداشت کے نظریات کی مزید تشہیر ہوگی۔
v- ہندوستانی کونسل برائے ثقافتی تعلقات  کے ذریعے آیوش کی وزارت ہندوستان میں یوگا کے بہترین اداروں میں 98 ممالک سے اہل غیر ملکی شہریوں کے ذریعے ہر سال انڈر گریجویٹ اور پی ایچ ڈی کورس پورا کرنے کے لئے، اسکالر شپ فراہم کرتی ہے۔ 30 ممالک میں وزارت نے 33 آیوش معلوماتی مراکز قائم کئے ہیں، جن کا مقصد یوگا اور فطری معالجے سمیت طب کے آیوش نظاموں کے بارے میں مصدقہ اطلاعات بہم پہنچانا ہے۔
یہ معلومات صحت اور خاندانی بہبود کے وزیر جناب ہرش وردھن نے آج راجیہ سبھا میں ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔

U-5449
(Visitor Counter : 65
قانون اور انصاف کی وزارت
اخباری بیان
ہندوستان کے آئین کے آرٹیکل 224 کی شق  کے ذریعہ حاصل اختیار کا استعمال کرتے ہوئے مورخہ 16.07.2022 کو جفت نمبر کے نوٹیفکیشن کے ذریعہ صدر جمہوریہ جناب  کشور چندرکانت سنت،  والمیکی ایس اے مینیزس،  کمل رشمی کھٹا،  محترمہ شرمیلا اتمراؤ دیش مکھ  ارون رام ناتھ پیڈنیکر،  سندیپ وشنوپنت مارن،  محترمہ گوری ونود گوڈسے،  راجیش شانتارام پاٹل اور  عارف صالح ڈاکٹر کی بمبئی ہائی کورٹ کے ایڈیشنل جج کے طور پر تقرری پر خوشی محسوس کرتے ہیں۔
وزارت خزانہ
محکمہ برائے اقتصادی امور ، وزارت خزانہ کے سکریٹری جناب سبھاش چندر گرگ کا کہنا ہے کہ اقتصادی شرح نمو اور افراط زر کے لئے مالیاتی پالیسی کمیٹی کا تجزیہ حکومت کے افراط زر اور شرح نمو کے تجزیے کے عین مطابق ہے، حکومت ، ایم پی سی کے تجزیے اور پالیسی شرح کو کم کرنے اور مالیاتی پالیسی موقف کو بدلنے کے اس کے فیصلے کا خیر مقدم کرتی ہے
نئی دہلی، 07فروری 2019: مالیاتی پالیسی کمیٹی  نے آج جاری کردہ اپنے چھٹے دو ماہی بیان میں، موجودہ اور تغیر پذیر کلی معاشی صورتحال کے تجزیے کی بنیاد پر لکویڈیٹی ایڈجسٹمنٹ فیسلٹی  کے تحت پالیسی ریپوریٹ میں 25بیسس پوائنٹ کی تخفیف کرنے کا فیصلہ کیا ہے۔ اسے 6.5 فیصد سے گھٹا کر 6.25 فیصد کرنے کا فیصلہ کیا ہے۔ اس کا نفاذ فوری طور پر ہوگا۔ اس کے نتیجے میں ایل اے ایف کے تحت ریورس ریپوریٹ 6.0 فیصد، جبکہ مارجنل اسٹینڈنگ فسلیٹی  ریٹ اور بینک ریٹ 6.5 فیصد رہے گی۔
مالیاتی پالیسی کمیٹی  نے مالیاتی پالیسی کو کافی سخت سے معتدل پالیسی میں تبدیل کرنے کا بھی فیصلہ کیا ہے۔
دسمبر 2018 میں پانچویں دوماہی ریزولوشن میں 19-2018 کے لئے مجموعی گھریلو پیدوار  کی شرح ترقی7.4 فیصد رہنے کے تخمینے کے برخلاف سی ایس او نے 7.2 فیصد کی مجموعی گھریلو پیدوار کی شرح ترقی کا تخمینہ لگایا ہے ۔ تاہم 20-2019 کے لئے جی ڈی پی کی شرح ترقی 7.4 فیصد رہنے کا تخمینہ لگایا گیا ہے۔ 19-2018 کی تیسری سہ ماہی میں اصل افراط زر کی شرح 2.6 فیصد تھی، جو کہ اندازے سے نسبتاً کم تھی۔ 19-2018 کے لئے افراط زر کا تخمینہ اور 20-2019 کی افراط زر کی شرح دسمبر کے ریزولیشن سے مائل بہ زوال ہے۔
محکمہ برائے اقتصادی امور ، وزارت خزانہ کے سکریٹری جناب سبھاش چندر گرگ کا کہنا ہے کہ اقتصادی شرح نمو اور افراط زر کے لئے مالیاتی پالیسی کمیٹی کا تجزیہ حکومت کے افراط زر اور شرح نمو کے تجزیے کے عین مطابق ہے۔
جناب گرگ نے مزید کہا کہ حکومت مالیاتی پالیسی کمیٹی کے تجزیے اور پالیسی شرح کو کم کرنے اور مالیاتی پالیسی موقف کو بدلنے کے ایم پی سی کے فیصلے کا خیر مقدم کرتی ہے۔
وزارت دفاع
مصنوعی ذہانت ٹیکنالوجی کی صلاحیتوں میں اضافہ
رکشا راجیہ منتری جناب اجے بھٹ نے آج راجیہ سبھا میں جناب سشیل کمار گپتا کے تحریری جواب میں بتایا کہ ڈی ڈی پی کی طرف سے ٹاٹا سنز کے چیئرمین شری این چندر شیکرن کی صدارت میں قائم کی گئی ٹاسک فورس کی سفارش کے مطابق اور تمام اسٹیک ہولڈرز کے ساتھ مشاورت کے بعد، دفاعی مصنوعی ذہانت کونسل  کا قیام رکشا منتری کی صدارت میں کیا گیا ہےجس کا مقصد ضروری رہنمائی اور ساختیاتی مددبہم پہنچانا ہے۔ مزید برآں، ڈیفنس اے آئی پروجیکٹ ایجنسی  کو سیکریٹری ڈی ڈی پی کی سربراہی میں دفاعی تنظیموں میں مصنوعی ذہانت پر مبنی عمل کو فعال کرنے کے لیے بنایا گیا ہے۔
ڈی آر ڈی او میں پروجیکٹوں اور پروگراموں کے لیے مصنوعی ذہانت کا فریم ورک اور رہنما خطوط جاری کیے گئے ہیں۔ تمام ڈی آر ڈی او سسٹم لیبارٹریوں نے تمام مصنوعات میں مصنوعی ذہانت خصوصیات کو متعارف کرانے کے لیے مصنوعی ذہانت ٹیکنالوجی گروپس شروع کیے ہیں۔
مزیدبرآں، ہر ڈی پی ایس یو کے لیے ایک مصنوعی ذہانت روڈ میپ کو بھی حتمی شکل دی گئی ہے جس کے تحت 70 دفاعی مخصوص مصنوعی ذہانت منصوبوں کی ترقی کے لیے نشاندہی کی گئی ہے۔ ان منصوبوں میں سے 40 منصوبے ڈی پی ایس یو زنے مکمل کر لیے ہیں۔ نوجوانوں کی تربیت کے لیے اٹھائے گئے اقدامات درج ذیل ہیں۔
- ڈی آر ڈی او کے پاس تین کلی طور پروقف لیبارٹریز ہیں، سنٹر فار آرٹیفیشل انٹیلی جنس اینڈ روبوٹکس ، بنگلورو اور ڈی آر ڈی او ینگ سائنٹسٹ لیبارٹری -اے آئی اور ڈی وائی ایس ٹی-سی ٹی  مختلف ڈومینز میں مصنوعی ذہانت میں تطبیق پر مبنی تحقیق کے لیے۔
- سی اے آئی آر سٹارٹ اپس کوبڑھا رہا ہے اور ڈی آر ڈی او کے سائنسدانوں کے لیے ڈیفنس سسٹمز میں اے آئی پر اسکل سیٹ بنانے کے لیے ورکشاپس کا انعقاد بھی کر رہا ہے۔
- ڈیفنس انسٹی ٹیوٹ آف ایڈوانسڈ ٹیکنالوجی  مصنوعی ذہانت اور مشین لرننگ میں مستند کورسز کا انعقاد کر رہا ہے اور اب تک 1000 سے زیادہ پیشہ ور افراد کو ان ڈومینز میں تربیت دی جا چکی ہے۔
- ڈی آر ڈی او کے ڈیفنس انڈسٹری اکیڈمیا سنٹر آف ایکسیلنس، ایکسٹرامورل ریسرچ اینڈ ٹکنالوجی ڈیولپمنٹ فنڈ اسکیموں کے تحت آر اینڈ ڈی پروجیکٹس کے ذریعے اکیڈمی اور صنعت میں بھی مصنوعی ذہانت کو فروغ دیا جاتا ہے۔
- ڈی ڈی پی نے مسلح افواج کے لیے مصنوعی ذہانت منصوبوں کے لیے سالانہ 100 کروڑ روپے مختص کیے ہیں۔
- آئی اے ایف نے ڈیجیٹائزیشن آٹومیشن، مصنوعی ذہانت ایک ایپ نیٹ ورکنگ  کے لیے یونٹ قائم کیا ہے جو مہم کی منصوبہ بندی اور تجزیہ کے نظام، ای-نرکشن وغیرہ کے لیے بہت سی ایپلی کیشنز تیار کرنے کے عمل میں ہے۔
وزیراعظم کا دفتر
وزیر اعظم نے ہماچل پردیش کو مکمل ریاست کا درجہ ملنے کے دن کے موقع پر وہاں کے عوام کو مبارکباد دی
وزیر اعظم جناب نریندر مودی نے ہماچل پردیش کو مکمل ریاست کا درجہ ملنے کے دن کے موقع پر وہاں کے عوام کو مبارکباد دی ہے۔
ایک ٹویٹ میں، وزیر اعظم نے کہا؛
’’ ہماچل پردیش کے تمام باشندوں کو مکمل ریاست کا درجہ ملنے کے دن کی مبارکباد۔ قدرتی خوبصورتی سے مالا مال اس ریاست کے محنت کش عوام ہمیشہ ملک کی خدمت کے لئے وقف رہے ہیں۔ آنے والے وقت میں وہ کامیابیوں کی نئی بلندیاں حاصل کریں، یہی خواہش ہے‘‘۔
۔۔۔۔۔۔۔۔۔۔۔
ش ح۔ ا گ۔ ن ا۔
U-813
(
وزارات ثقافت
ثقافت کے مرکزی وزیرپرہلاد سنگھ پٹیل نے انڈین کلچر پورٹل کاآغازکیا
انڈین کلچرپورٹل میں ہندوستان کی مالامال ثقافتی وراثت کے بارے میں معلومات کواجاگرکیاگیاہے :پرہلادسنگھ پٹیل
نئی دہلی ،10 دسمبر :ثقافت اور سیاحت کے مرکزی وزیرمملکت  جناب پرہلادسنگھ پٹیل نے آج نئی دہلی میں انڈین کلچر ویب پورٹل کاآغاز کیا ۔ ثقافت کی وزارت کی جانب سے انڈین کلچرپورٹل کا تصورکیاگیاتھا اور انڈین انسٹی ٹیوٹ آف ٹکنالوجی بابمے کی ایک ٹیم نے اسے تیارکیاتھا۔ ثقافت کے سکریٹری جناب ارون گوئل ، اے ایس آئی ، کی ڈی جی اوشاشرما اوروزارت کے دیگر سینیئر افسران بھی اس موقع پرموجود تھے ۔
انڈین کلچرپورٹل پہلا سرکاری اتھارائزڈپورٹل ہے جہاں ثقافت کی وزارت کے مختلف اداروں کے ثقافتی وسائل اور معلومات ایک ہی پلیٹ فارم پراب پبلک ڈومین میں دستیاب ہیں ۔
اس موقع پراظہارخیال کرتے ہوئے مرکزی وزیرنے کہاکہ یہ پروجیکٹ وزیراعظم کے ڈیجیٹل انڈیا پہل کا ایک حصہ ہے تاکہ ملک اوربیرون ملک میں ہندوستان کی مالامال ثقافتی وراثت کے بارے معلومات کو اجاگرکیاگیاہے ۔ انھوں نے مزید کہاکہ ہندوستان دنیامیں سب سے گوناگوں تنوع والا ملک ہے ۔ ہمارے یہاں مالا مال ثقافتی وراثت ہے لیکن بد قسمتی سے ہم دنیا کو صرف اس 10فیصد ہی حصہ نمایاں کرسکے ہیں ۔اس پورٹل پرملک بھرمیں میوزیم آثارقدیمہ اور لائبریریوں سے لے کرآڈیوویڈیوفائل اوردیگر ڈاٹاکے علاوہ دستاویزات شائع کئے جاتے ہیں ۔ اس پورٹل پرفی الحال 90لاکھ سے زیادہ آئٹمس کے بارے میں معلومات دستیاب ہیں ۔
جناب پٹیل نے کہاکہ وادی سندھ کی تہذیب کے کھلونا گاڑیوں سے لے کر مہاتماگاندھی کے چرخے تک ہندوستانی ثقافت نے شاستروں کے الفاظ شامل کئے ہیں ۔ اوراس پورٹل پرانڈین یونیسکوورلڈہیری ٹیج سائٹ کی تفصیلات دستیاب ہیں ۔ یہ پورٹل معلومات کا ایک ذخیرہ ہے اور یہ ملی جلی ہندوستانی ثقافت کا نطقہ ٔ عروج ہے جو 5ہزارسال سے بھی زیادہ عرصے کے دوران پھلاپھولا ۔
پورٹل پردستیاب متن میوزیم اہم گیلریوں ، آثارقدیمہ ، فوٹوآرکائز ، انڈین نیشنل ببلیوگرافی ، ویڈیوز ، امیجیز ،کھانے پینے ، یونیسکواور ہندوستان کے میوزیکل انسٹرومنٹس کے آرٹیفیکٹ ، مونواسکرپٹس ، نایاب کتابو ں، ای ۔ بکس پرمشتمل ہے۔
ثقات کی وزارت مختلف اداروں کے ڈاٹا جمع کرنے میں آسانی پیداکرنے کے سلسلے میں سرگرمی سے مصروف عمل ہے ۔ پورٹل کی ایک منفرد خصوصیت کہانیاں ہیں جو اصلی آرکائز ڈاکیومنٹس پرمبنی ہیں ۔ جسے دلچسپی سے بیان کیاگیاہے اوراسے آسانی سے پڑھااورسمجھاجاسکتاہے ۔ پورٹل میں ہندوستان کی مختلف ریاستوں کے فیسٹول ،کھانے پینے ، پینٹنگس ، فاک آرٹ اور کلاسیکل آرٹ پرخوبصورت تصویریں اور تحریریں بھی شامل ہیں ۔ اس پورٹل پرنایاب کتابوں مانواسکرپٹس اور ہندوستان کی ثقافت کی وراثت پر تحقیقی مقالوں کے بارے میں زبردست معلومات دستیاب ہیں۔

U-5703
(Visitor Counter : 218
صحت اور خاندانی بہبود کی وزارت
بھارت نے پچھلے 24 گھنٹے میں 65081 ریکوری  درج کی، جبکہ 69921 نئے معاملے درج کیے گیے
پچھلے 24 گھنٹے کے دوران 819 اموت کی اطلاع کی گئی
پچھلے 5 دنوں سے ہر دن 60 ہزار سے زیادہ ریکوری  کا سلسلہ برقرار رکھتے ہوئے ہندوستان کے پچھلے 24 گھنٹے میں 65081 ریکوری درج کی۔ صحت یاب ہونے والے مریضوں کی مجموعی تعداد بڑھ 2839882 ہوگئی ہے، جس سے کووڈ انیس مریضوں کے بیچ ریکوری صرح اور زیادہ بڑھ کر 77 فیصد تک پہنچ گئی ہے۔ صحت یاب ہوچکے مریضوں کی تعداد زیر علاج مریضوں کے معاملوں کے مقابلے میں 3.61 گناہ زیادہ ہوگئی ہے۔ بھارت میں زیر علاج مریضوں کی جو آج کی تاریخ میں 785996 ہے کے مقابلے میں صحت یاب ہوچکے لوگوں کی تعداد 20.53 لاکھ سے زیادہ ہے۔ صحت یاب ہونے والے مریضوں کی تعداد میں جولائی کے پہے ہفتے کے مقابلے میں اگست 2020 کے آحری ہفتے میں چار گنا اضافہ ہوا ہے۔
پچھلے 24 گھنٹوں میں پانچ ریاستوں نے ملک میں نئے معاملوں میں سب سے زیادہ اضافہ کیا ہے۔ یہ ریاستیں ہیں۔ مہاراشٹر ، آندھرا پردیش ، کرناٹک ، تمل ناڈو  اور اترپردیش ۔کل ملا کر ان ریاستوں کا تعاون پچھلے 24 گھنٹے میں بڑھے مصدقہ معاملوں میں 56 فیصد رہا ہے۔
ان ریاستوں نے پچھلے 24 گھنٹوں کے دوران صحت یاب ہونے اور اسپتال سے ڈسچارج  ہونے کے معاملے میں بھی سب سے زیادہ تعداد کی رپورٹ درج کی ہے، جو اجتاعی طور سے 65081 لوگوں کی قومی تعداد کی 58.40 فیصد ہے، جہاں مہاراشٹر نے 1158 مریضوں کی ریکوری درج کی ہے۔ آندھرا پردیش اور کرناٹک نے بالترتیب 8772 اور 7238 مریضوں کی ریکوری درج کی ہے۔ اس کے بعد 6008 تعداد کے ساتھ تمل ناڈو کا مقام آتا ہے، جبکہ اترپردیش نے 4597 کووڈ مریضوں کی ریکوری درج کی ہے۔
پچھلے 24 گھنٹوں میں 536 اموات کی مجموعی تعداد کے ساتھ مذکورہ پانچوں ریاستوں کی حصہ داری ایک ساتھ ملا کر کل قومی تعداد  میں 65.4 فیصد ہے۔ مہاراشٹر نے 184 اموات درج کرائیں، جبکہ کرناٹک نے 113، مل ناڈو نے 91 ، آندھرا پردیش نے 85 اور اترپردیش نے 63 اموات درج کرائیں۔
کووڈ انیس سے متعلق تکنیکی معاملات، رہنما خطوط اور ایڈوائزریز سے متعلق تمام مصدقہ اور جدید معلومات کے لئے برائے مہربانی مستقل طور پر ویب سائٹ https://www.mohfw.gov.in اور @MoHFW_INDIAپر وزٹ کریں۔
کووڈ انیس سے متعلق تکنیکی سوالات ٹیکنیکل کوپری covid19[at]gov[dot]in اور دیگر سوالات ncov2019[at]gov[dot]in اور @CovidIndiaSeva پر بھیج سکتے ہیں۔
کووڈ انیس سے متعلق کسی بھی سوال کی صورت میں برائے مہربانی صحت وخاندانی بہبود کی وزارت کے ہیلپ لائن نمبر 1075 یا +91-11-23978046 پر کال کرسکتے ہیں۔
کووڈ انیس سے متعلق ریاستوں، مرکز کے زیر انتظام علاقوں کی فہرست بھی https://www.mohfw.gov.in/pdf/coronvavirushelplinenumber.pdf . پر دستیاب ہے۔
.............................
م ن، ح ا، ع ر
01-09-2020
U-5002
(
وزیراعظم کا دفتر
ہندوستانی فوج کی اقوام متحدہ کے امن مشن میں خواتین قیام امن فورس کے اپنے سب سے بڑے دستہ کی ابائی، یو این آئی ایس ایف اے میں تعینات پر وزیر اعظم نے تعریف کی
وزیر اعظم جناب نریندر مودی نے فخر کا اظہار کیا ہے کیونکہ ہندوستانی فوج نے اقوام متحدہ کے مشن ابی، یو این آئی ایس ایف اے میں خواتین امن دستوں کے اپنی سب سے بڑے دستے کو تعینات کیا ہے۔ جناب مودی نے یہ بھی کہا کہ ہندوستان کی اقوام متحدہ کے امن مشن میں فعال شرکت کی روایت رہی ہے۔
اے ڈی جی- پی آئی انڈین آرمی کے ایک ٹویٹ کا جواب دیتے ہوئے، وزیر اعظم نے ٹویٹ کیا؛
’’یہ دیکھ کر فخر ہے۔
ہندوستان کی اقوام متحدہ کے امن مشن میں فعال شرکت کی روایت رہی ہے۔ ہماری ناری شکتی کی شرکت اور بھی خوش کن ہے‘‘۔
سائنس اور ٹیکنالوجی کی وزارت
سی ایس آئی آر نے بائیو میڈیکل ایپلی کیشن کے لئے 1000 سے زیادہ ہندوستانیوں کا مکمل جینوم سکوینسنگ انجام دیا
‘‘ اس پروگرام سے پیشگی اور روک تھام کے لئے ادویات حاصل ہوگی’’: ڈاکٹر ہرش وردھن
نئی دہلی،25/ اکتوبر۔ سائنسی اور صنعتی تحقیق کی کونسل نے ملک بھر کی مختلف قسم کی آبادیوں سے 1008 ہندوستانیوں کی مکمل جینوم سیکوینسنگ انجام دی ہے۔ انڈیجین جینوم پروجیکٹ کی تفصیلات کا اعلان کرتے ہوئے سائنس اور ٹیکنالوجی اراضیاتی سائنس اور صحت اور خاندانی بہبود کے مرکزی وزیر ڈاکٹر ہرش وردھن نے کہا کہ مکمل جینوم اعداد وشمار پریسیزن میڈیسن کے ابھرتے ہوئے شعبے میں معلومات، بیس لائن ڈاٹا اور ملک کے اندر صلاحیت پیدا کرنے کے لئے اہم ہوں گے۔ انڈیجین کے نتائج کو متعدد شعبوں میں استعمال کیاجاسکے گا۔ جن میں کمیاب جینیاتی بیماریوں کی تیز رفتار اور کارگرطریقے سے تشخیص کے ساتھ پیشگی اور روک تھام کی ادویات شامل ہیں۔
ڈاکٹر ہرش وردھن نے کہا کہ اس پہل سےجینیاتی بیماریوں کے پھیلنے کے سلسلے میں اور کم خرچ والے جینٹیک ٹیسٹ کی صلاحیت پیدا ہوگی، جینیاتی بیماریوں سے متاثر ہونے کے خدشے والے جوڑوں کی جانچ ، والدین سے منتقل ہونے والے کینسر کی کارگر تشخیص، دواؤں کے خراب رد عمل کو روکنے کے لئے فارمیکو جینٹیک ٹیسٹ سمیت کئ فائدے ہوں گے۔
اس موقع پر ڈاکٹر ہرش وردھن نے انڈیجینوم کارڈ اور منسلکہ انڈیجین موبائل ایپلی کیشن کی نقاب کشائی کی۔ جس سے شرکاء اور کلینیشنز کو اپنے جینومس کے بارے میں کلینکل طور پر کارروائی کرنے لائق معلومات تک رسائی ہوگی۔ انہوں نے اس بات پر زور دیا کہ اس میں پروائیویسی اور ڈاٹا کے تحفظ کو یقینی بنایا گیا ہے جو کہ ذاتی جینومس کے لئے بہت اہم ہے۔ ڈاکٹر ہرش وردھن نے کہا کہ یہ ہندوستان کے لوگوں پر کیا گیا پائیلیٹ ٹیسٹ ہے اور اس میں ہندوستان کے کئی کمرشیل اداروں کی دلچسپی پیدا ہوئی ہے۔
اس ایس آئی آر کے ڈائریکٹر جنرل اور سائنس اور صنعتی تحقیق کے محکمے سکریٹری ڈاکٹر شیکھر سی منڈے نے کہا کہ اس کو یقینی بنانا بہت اہم ہیں کہ اپنے بے مثال انسانی تنوع کے ساتھ جینومک ڈاٹا کے معاملے میں ہندوستان کی کافی نمائندگی ہو، جس سے بڑے پیمانے پر جینوم ڈاٹا تیار کرنے ، برقرار رکھنے، تجزیہ کرنے اور اسے بھیجنے کے لئے ملک میں صلاحیت پیدا ہو۔
سی ایس آئی آر انڈیجین پروگرام کے بارے میں مزید معلومات درج ذیل سے حاصل کی جاسکتی ہے۔
ڈائریکٹر جنرل، سائنسی اور صنعتی تحقیق کونسل دہلی، ہندوستان
dg@csir.res.in; dgcsir@csir.res.in
ڈائریکٹر ، سی ایس آئی آر۔ انسٹی ٹیوٹ آف جینومکس اینڈ انٹی گریٹیو بائیو لاجی، دہلی، ہندوستان
director@igib.res.in
ڈائریکٹر ، سی ایس آئی آر۔ سینٹر آف سیلیولر اینڈ مالیکیولر بائیو لاجی، حیدرآباد، ہندوستان
director@ccmb.res.in
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 166.03 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 1831268 ہے۔
فی الحال زیر علاج مریضوں کی شرح 4.43 فیصد ہے۔
سردست ملک میں شفایابی کی شرح 94.37 فیصد ہے۔
گزشتہ 24 گھنٹوں کے دوران262628 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 38976122 ہوگئی ہے۔
پچھلے 24 گھنٹوں کے دوران 209918 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 72.89کروڑ ٹیسٹ کئے جاچکے ہیں۔گزشتہ 24 گھنٹوں کے دوران1331198 ٹیسٹ منعقد کئے گئے۔
صحت اور خاندانی بہبود کی وزارت
ریاستوں اور مرکز کے زیر انتظام علاقوں میں کوویڈ 19 ویکسین کی دستیابی کا تازہ منطر نامہ
ریاستوں اورمرکز کے زیر انتظام علاقوں کو 60.25 کروڑ سے زائد ویکسین کی خوراکیں فراہم کی گئیں
زائد از 4.20 کروڑ بیلنس اور غیر استعمال شدہ ویکسین کی خوراکیں اب بھی ریاستوں اورمرکز کے زیر انتظام علاقوں کو دستیاب ہیں۔ 1.51 کروڑ خوراکیں پائپ لائن میں ہیں
مرکزی حکومت پورے ملک میں کوویڈ 19 ویکسینیشن کی رفتار تیز کرنے اور اس کے دائرہ کار کو بڑھانے کے لئے پرعزم ہے۔ویکسینیشن مہم کو مزید ویکسین کی دستیابی کے علاوہ ریاستوں اور مرکز کے زیر انتظام علاقوں کو ویکسین کی دستیابی پیشگی طور پر نظر آجانے کے پیش نظر تیز کیا گیا ہے تاکہ وہ بہتر منصوبہ بندی کے قابل بن سکیں اور ویکسین کی سپلائی کے سلسلے کو ہموار کیا جا سکے۔
ملک گیر ویکسی نیشن مہم کے ایک حصے کے طور پر حکومتِ ہند ریاستوں اور مرکز کے زیر انتظام علاقوں کو کوویڈ ویکسین مفت فراہم کر کے ان کے ساتھ تعاون رہی ہے۔ کوویڈ 19 ویکسی نیشن مہم کی عالمگیریت کے نئے مرحلے میں مرکزی حکومت ملک میں ویکسین تیار کرنے والوں کی طرف سے تیار کی جانے والی 75 فیصد ویکسینوں کی خریداری کرے گی اور انہیں ریاستوں اور مرکز کے زیر انتظام علاقوں کو  سپلائی کرے گی۔
|
|
ویکسین کی خوراکیں
|
|
28) اگست 2021 تک(
|
|
سپلائی مکمل
|
|
60,25,95,250
|
|
پائپ لائن میں
|
|
1,51,58,650
|
|
دستیاب بیلنس
|
|
4,20,58,316
زائد از 60.25 کروڑ  ویکسین کی خوراکیں اب تک ریاستوں اورمرکز کے زیر انتظام علاقوں کو حکومت ہند  کے ذریعہ اور براہ راست سرکاری خریداری کے زمرے کے ذریعے فراہم کی گئی ہیں۔ مزیدیہ کہ 1.51 کروڑ سے زائد خوراکیں  پائپ لائن میں ہیں۔
زائد از 4.20 کروڑ  سے زیادہ بیلنس اور غیر استعمال شدہ کوویڈ ویکسین کی خوراکیں ابھی بھی ریاستوں اورمرکز کے زیر انتظام علاقوں میں دستیاب ہیں جو دی جائیں گی۔
<><><><><>
ش ح،ع س، ج
U.No. : 8400
(Visitor Counter : 114